text: Natløb ved Horsens
  22 november 2012 kl. 16.36
  Orienteringsklubben Pan tiltrækker de bedste orienteringsløbere fra hele landet med udfordrende natløb ved Ølsted syd for Horsens.
  125 løbere deltager i et løb torsdag aften i et skov-område. Strækningerne er på mellem 2,5 og otte kilometer. Jo længere banen er, des vanskeligere er det at finde posterne.
  Orienteringsklubben har specialiseret sig i at arrangere natløb, og de tiltrækker mellem 125 og 175 løbere til hvert løb. Blandt deltagerne i alle aldre er Danmarks bedste orienteringsløbere.
  En pandelampe hører med til deres udstyr.
  